মিনিক্স
মিনিক্স ইংরেজি: MINIX একটি ইউনিক্স-লাইক কম্পিউটার অপারেটিং সিস্টেম। মাইক্রো কার্নেল আর্কিটেকচার ভিত্তিক এই অপারেটিং সিস্টেমটি অ্যান্ড্রুএস ট্যানেনবাম শিক্ষামূলক কাজে ব্যবহারের উদ্দেশ্যে তৈরী করেছিলেন। মিনিক্স লিনাক্স কার্নেল তৈরীতেও প্রেরণা যুগিয়েছিল। মিনিক্স (মিনি-ইউনিক্স) প্রথম প্রকাশিত হয় ১৯৮৭ সালে, সম্পূর্ণ সোর্স কোড বিশ্ব বিদ্যালয়ে লেখাপড়া এবং গবেষণার কাজে ব্যবহার করার জন্য উন্মুক্ত ছিল। এটি ফ্রি এবং মুক্ত সোর্স করা হয় ২০০০ সালে যখন এটির লাইসেন্স পরিবর্তন করে বিএসডি লাইসেন্সের অধিনে নেয়া হয়।